În urma primei restaurații în 1814, Franța revine la frontierele din 1792, dar păstrează o parte din vestul Ducatului Savoiei. Departamentul Léman este suprimat, iar departamentul Mont-Blanc recuperează o parte din teritoriile pierdute în favoarea acestuia. Partea estică a ducatului revine Regatului Sardiniei, dar acesta este privat de capitala tradițională, Chambéry care rămâne sub jurisdicție franceză. După cele 100 de zile și înfrângerea definitivă a lui Napoleon la Bătălia de la Waterloo, este semnat Tratatul de la Paris prin care întregul Ducat al Savoie este retrocedat Regatului Sardiniei, astfel că departamentul Mont-Blanc este desființat.